Volumul construcțiilor a scăzut cu 14,7% în ianuarie 2024
Institutul Național de Statistică (INS) a publicat, miercuri, noi date referitoare la volumul lucrărilor de construcții. Potrivit datelor, volumul acestora a scăzut, ca serie brută, în ianuarie 2024, față de prima lună a anului trecut.
Concret, a fost înregistrată o scădere de 14,7 procente.
Ca serie ajustată pe baza numărului de zile lucrătoare și de sezonalitate, scăderea este mai mare. Vorbim despre 15 procente.
"În luna ianuarie 2024, volumul lucrărilor de construcţii a scăzut, faţă de luna decembrie 2023, ca serie brută, cu 77%, iar ca serie ajustată în funcţie de numărul de zile lucrătoare şi de sezonalitate, cu 34,2%. Faţă de luna ianuarie 2023, volumul lucrărilor de construcţii a scăzut, ca serie brută, cu 14,7%, iar ca serie ajustată în funcţie de numărul de zile lucrătoare şi de sezonalitate, cu 15%", arată datele INS.
Rezultatele din ianuarie, comparate cu cele din decembrie 2023
INS arată că volumul lucrărilor din ianuarie a scăzut cu 77% față de cele din decembrie 2023. Aceasta a fost evidențiată la:
- lucrările de construcții noi (-77%)
- lucrările de întreţinere şi reparaţii curente (-77%)
- lucrările de reparaţii capitale (-76,7%)
Scăderi și pe obiectele de construcție, astfel:
- lucrările de construcţii inginereşti (-79,6%)
- lucrările la lucrările clădirile rezidenţiale (-77,9%)
- lucrările la clădirile nerezidenţiale (-70,8%)
Referitor la volumul lucrărilor de construcţii ca serie ajustată în funcţie de numărul de zile lucrătoare şi de sezonalitate, acesta a scăzut cu 34,2%. Scăderea a fost evidențiată la:
- lucrările de construcţii noi (-40,8%)
- lucrările de întreţinere şi reparaţii curente (-17,7%)
- lucrările de reparaţii capitale (-9,7%)
În ceea ce privește obiectele de construcții din această rubrică, s-au înregistrat scăderi:
- la clădirile rezidenţiale (-47%)
- la construcţiile inginereşti (-28,9%)
- la clădirile nerezidenţiale (-16%)
Diferențele dintre ianuarie 2024 și ianuarie 2023
INS mai arată că, în total, volumul lucrărilor de construcţii, ca serie brută, a scăzut cu 14,7%.
Scăderile s-au evidențiat la:
- lucrările de construcţii noi (-20,7%)
- lucrările de întreţinere şi reparaţii curente (-1,9%)
Pe de altă parte, a fost înregistrată o creștere de 4,3 procente a lucrărilor de reparații capitale.
Datele INS arată că au fost înregistrate scăderi de 53,1% la clădirile rezidenţiale și de 0,3% la construcţiile inginereşti , în ceea ce privește obiectele de construcţii.
O creștere s-a înregistrat și în ceea ce privește clădirile nerezidenţiale. Vorbim despre 5,8 procente.
Volumul lucrărilor de construcţii a scăzut, pe total, cu 15 procente, în ceea ce privește seria ajustată în funcţie de numărul de zile lucrătoare şi de sezonalitate.
Dacă vorbim despre elementele de structură, din acest punct de vedere s-au înregistrat scăderi cu 20,7% a lucrărilor de construcţii noi.
Nu în ultimul rând, datele relevă că au existat creșteri de 4,6% la lucrările de reparaţii capitale și de 1,5% la lucrările de întreţinere şi reparaţii curente.
Volumul lucrărilor de construcții a scăzut cu 53,2% la clădirile rezidenţiale, dacă vorbim din punctul de vedere al obiectelor de construcții.
Creșteri s-au consemnat și la:
- construcțiile inginerești (+7,6%)
- clădirile nerezidențiale (+6,4%)